सनराइजलाई भ्याली कपको उपाधि
सनराइजले तेस्रो एलसीसीआई–भ्याली पब्लिक अन्तरविद्यालय छात्र फुटसल प्रतियोगिताको उपाधि जितेको छ । सोमबार आयोजक भ्याली पब्लिकको नवनिर्मित हलमा सम्पन्न फाइनलमा सनराइजले वेदव्यासलाई ३–२ गोलले पराजित गर्‍यो ।
काठमाडौँ — सनराइजले तेस्रो एलसीसीआई–भ्याली पब्लिक अन्तरविद्यालय छात्र फुटसल प्रतियोगिताको उपाधि जितेको छ । सोमबार आयोजक भ्याली पब्लिकको नवनिर्मित हलमा सम्पन्न फाइनलमा सनराइजले वेदव्यासलाई ३–२ गोलले पराजित गर्‍यो ।सनराइजका सुशान्त राना मगर, प्रश्न सिर्पाली र सक्षम बस्नेतले समान १–१ गोल गरे । वेदव्यासका अनमोल न्यौपाने र लक्ष्मण कार्कीले १–१ गोल गरे ।साम्तेनले रिपु मर्दिनीलाई २–१ गोलले हराउँदै तेस्रो भयो । साम्तेनका अनुराज राई र लाक्पा शेर्पाले१–१ गोल गरे । रिपु मर्दिनीका सम्पूर्ण बरामले एक गोल फर्काए ।वेदव्यासका अनमोल न्यौपाने सर्वोत्कृष्ट खेलाडी घोषित भए । सनराइजका अंकित घर्तीमगर उत्कृष्ट गोलरक्षक चुनिए । २१ गोल गरेका सनराइजका प्रश्न सिर्पाली सर्वाधिक गोलकर्ता भए । विजेतालाई एलसीसीआई ग्लोबल क्वालिफिकेसनका बिजनेस डेभलपमेन्ट म्यानेजर प्रवीण रौनियर, भ्याली पब्लिकका संस्थापक प्रिन्सिपल कृष्ण अधिकारी, सह–संस्थापक सुनिता अधिकारीलगायतले पुरस्कृत गरे । 